**Mikke Mus** (engelsk *Mickey Mouse*) er en tegnefilm- og tegneserie-figur skapt av den amerikanske filmprodusenten Walt Disney og Ub Iwerks i 1928. Mikke Mus det mangeårige ikonet og maskoten til selskapet Walt Disney Company, er en antropomorf (menneskelignende) mus som vanligvis går i røde kortbukser, store gule sko og hvite hansker. Inspirert av stumfilmpersonligheter som Charlie Chaplin og Douglas Fairbanks, er Mikke tradisjonelt karakterisert som en sympatisk underdog som klarer seg med tull og tøys på den ene siden og oppfinnsomhet på den andre i møte med utfordringer større enn ham selv. Figurens framstilling som en liten mus er personifisert gjennom hans forminskende framtoning og lyse falsettstemme, hvor sistnevnte opprinnelig ble levert av Walt Disney selv. Mikke er en av verdens mest gjenkjennelige og universelt anerkjente fiktive figurer gjennom tidene.

Skikkelsen gikk over til å bli «offentlig eiendom» (*public domain*) 1. januar 2024, men vil forbli et varemerke for eieren The Walt Disney Company uten tidsbegrensning.

Historikk
---------

Mikke ble opprettet som en erstatning for en tidligere Disney-figur, Oswald the Lucky Rabbit (Kaninen Oswald), og dukket først opp i den kortfilmen *Plane Crazy* fra 1928, som ikke opprinnelig ikke var utsett for distribusjon; Mikke offentlige debut var i samme års *Steamboat Willie*. Figuren skulle opprinnelig hete «Mortimer Mouse», inntil Lillian Disney i stedet foreslo «Mickey/Mikke» under en togtur. Figuren fortsatte med å dukke opp i over 130 filmer, blant annet *The Band Concert* (1935), *Brave Little Tailor* (1938) og *Fantasia* (1940). Mikke dukket først og fremst opp i kortfilmer, men også av og til i langfilmer. Ti av Mikkes tegneserier ble nominert til Oscar-utdelingen for beste animerte kortfilm, en av dem, *Lend a Paw*, vant prisen i 1941. I 1978 ble Mikke den første tegneseriefiguren som hadde en stjerne på Hollywood Walk of Fame.

Film
----

Mikkes første opptreden fant sted i tegnefilmen *Steamboat Willie*, utgitt 18. november 1928. Rettighetene til den falt i fri ved 1. januar 2024. De ikke-talende versjoner av Mikke og Minnie er forstått som øyeblikket som endret Walt Disneys inntekter og gjorde kinohistorie.
Figuren ble skapt av Walt Disney i 1928, og opptrådte i sin første tegnefilm, *Plane Crazy*. 15. mai dette året. 18. november samme år kom den første Mikke-filmen med lyd, *Steamboat Willie*. Fra debuten og gjennom 1930- og 40-tallet kom det en jevn strøm av Mikke Mus-filmer frem til 1953, da den siste kortfilmen for kino, *The Simple Things*, ble laget. I 1983 kom filmen *Mickey's Christmas Carol* og i de senere årene har han vært brukt hovedsakelig i TV-programmer for barn. 

I tegnefilmene opptrer Mikke Mus ofte sammen med Minni Mus, Langbein (Goofy), Donald Duck og Pluto. Han har fått en stjerne på Hollywood Walk of Fame.

Norske stemmer
--------------

I den opprinnelige norske versjonen av filmen «Gøy og gammen», tidligere kjent som «Bongo og Mikke og bønnestengelen» og originalt «Bongo», var det Carsten Winger som ga stemmen til Mikke. I den opprinnelige norske versjonen av «Mikkes juleeventyr» var det Trond Brænne som ga stemmen hans. Siden 1990 var det Harald Mæle som hadde stemmen, Anders Baasmo Christiansen hadde stemmen til 2007, da Petter Sommer tok over.

Tegneserier
-----------

I tillegg til tegnefilmer har Mikke Mus opptrådt i tegneserier. Floyd Gottfredson tegnet avisstripen fra 1930 til 1975 og står bak mange av bifigurene som opptrer i tegneseriene. Paul Murry og Carl Fallberg er andre som har gjort seg bemerket med sitt arbeid med Mikke Mus-serier. I Norge har Mikke Mus vært en fast skikkelse i *Donald Duck & Co* siden bladet startet i 1948, og i 1980 fikk han et blad oppkalt etter seg, da *Donald Duck Spesial* skiftet navn til *Mikke Mus*. Han opptrådte også i bladet Skippern, hvor både han og Langbein gikk under sine originale navn.

I tegneseriene fremstilles Mikke Mus ofte som kjæreste med Minni Mus. Hans beste venn er Langbein. I flere av tegneseriene har han også ansvaret for nevøene Tipp og Topp. Mikke har i tillegg en hund av ukjent rase som heter Pluto. 

Mikke og Langbein framstilles ofte som detektiver og de jobber ofte sammen med blant annet Politimester Fiks og mesterdetektiven Bein-Holmsen. Dette yrket har skaffet Mikke en rekke fiender. Blant de mest kjente finner vi Spøkelseskladden, Svarte-Petter, Skaftetryne, Mikro-Midas, Farlige Fiffus og Ørnulf Ørn.

I de italienskproduserte tegneseriene som utgis på norsk i Donald Pocket opptrer av og til Marlin og Zapotek, professorer som har en tidsmaskin. Denne brukes ofte til å sende Mikkke og Langbein til tider og steder der andre aldri har vært.

På andre språk
--------------

Mikke Mus' karakteristiske runde ører danner et grafisk symbol som blir mye brukt av Disney-konsernet. Her utgjør det bakvinduet på en reklamebuss i Japan.
Tilsvarende effekt brukt på matetoget til Disney Resort i Hongkong.

| Språk | Navn | Transkriptert |
| --- | --- | --- |
| Bulgarsk | Мики Маус | Miki maus |
| Engelsk | Mickey Mouse |  |
| Estisk | Miki Hiir |  |
| Finsk | Mikki Hiiri |  |
| Islandsk | Mikki Mús |  |
| Italiensk | Topolino |  |
| Kinesisk | 米老鼠 | Mi Lao Shu |
|
| Litauisk | Peliukas Mikis |  |
| Polsk | Myszka Mikey/ Miki |  |
| Russisk | Микки Маус | Mikki Maus |
| Spansk | El Ratón Mickey/Mickey Mouse |  |
| Svensk | Musse Pigg |  |
| Tyrkisk | Miki |  |
| Tysk | Micky Maus |  |

Referanser
----------

1. ↑   Jackson, Kathy (2003): *Mickey and the Tramp: Walt Disney's Debt to Charlie Chaplin* (26. utg.). The Journal of American Culture; s. 439–444.
2. ↑  Alosson, Tor (2023): «Mickey Mouse: *The Enduring Magic Of A Cultural Icon's Journey Through Time»*, Cartoonpedia
3. ↑  «12. Mickey Mouse: The World Famous Cartoon Character», *ESL Fast* 2023
4. ↑  Neda Ulaby (1. januar 2024). «'Steamboat Willie' is now in the public domain. What does that mean for Mickey Mouse?» **(engelsk)**. NPR. Arkivert fra originalen 1. januar 2024. Besøkt 1. januar 2024.
5. ↑  Newman, Vicki (17. november 2023): «How Mickey Mouse made history as first cartoon on Hollywood Walk of Fame», *Guinness World Records*
6. ↑  Nanji, Noor (1. januar 2024): «Disney's earliest Mickey and Minnie Mouse enter public domain as US copyright expires», *BBC*
7. ↑  «Mikke Mus (Karakter)». *Norske Dubber Wiki*. Besøkt 8. januar 2023.

Eksterne lenker
---------------

* (en) Offisielt nettsted Rediger på Wikidata

* (en) Mickey Mouse – kategori av bilder, video eller lyd på Commons Rediger på Wikidata

* (en) Mickey Mouse – galleri av bilder, video eller lyd på Commons Rediger på Wikidata
* Omtale på hjemmesida til Donald Duck & Co.
* Mer om Mikke Mus Arkivert 23. september 2005 hos Wayback Machine.
* Historien bak Mikke Mus Arkivert 22. juni 2006 hos Wayback Machine.
* Mikke Mus-lenker i *Torbjørns tegneserieguide*
* Mikke Mus i Inducks
* Minetegneserier.no Arkivert 10. desember 2012 hos Wayback Machine. - Oversikt over norske Mikke Mus utgivelser.

| * v
* d
* r
Disneyfigurer |
| --- |
| Museuniverset | 

|  |  |
| --- | --- |
| Hovedroller | Mikke Mus **·** Minni Mus **·** Tipp og Topp **·** Pluto **·** Langbein **·** Max **·** Ferdinand **·** Klara Ku **·** Klaus Knegg **·** Figaro **·** Kaninen Oswald  **·** Svarte-Petter **·** Svarte-Petter Junior **·** |
| Biroller | Politimester Fiks **·** Politifullmektig Olsen **·** Professor Statisk **·** Mikro-Midas **·** Eta Beta **·** Amelia Mus **·** Kipp Katt **·** Markus Mus **·** Indiana Beinson **·** Mosse **·** Mortimer Mus **·** Karl Ågersen **·** Advokat Lur **·** Orang **·** Hårlock **·** Børre **·** Fifi **·** Spøkelseskladden **·** Skaftetryne **·** Kra |

 |
| Andeuniverset | 

|  |  |
| --- | --- |
| Hovedroller | Donald Duck **·** Dolly Duck **·** Onkel Skrue **·** Ole, Dole og Doffen **·** Hetti, Netti og Letti **·** Nebby **·** Fetter Anton **·** Petter Smart **·** Newton **·** Bestemor Duck **·** Guffen **·** Klodrik **·** Birgitte **·** Snipp og Snapp **·** Rikerud **·** Madam Mim **·** Gulbrand Gråstein **·** B-gjengen **·** Magica fra Tryll |
| Biroller | Raptus von Rupp **·** Klara Klukk **·** Bolivar **·** Frøken Vable **·** Jubalon **·** Kornelius Kvakk **·** Lille Hjelper **·** Moby Duck **·** Rotor McKvakk **·** Tobben **·** Prinsesse Gneis **·** Gasse Gris **·** Gyldne Gulda **·** Humpry Bågart **·** José Carioca **·** Panchito Pistoles **·** Hekla heks **·** Barko **·** Stein Blåøy **·** Bosse Bille **·** Jesper Skauen **·** Hjalmar **·** Nabo Jensen **·** Arpin Lusène **·** MacSvor **·** Skumlerudgutta **·** Monsieur Molay **·** Filo Filur **·** Advokat Skarp **·** Sleipe-Simon **·** Donald Villand **·** Wiskervillene **·** Skogvokteren **·** Bestefar B **·** Wimson **·** Ørnulf Ørn |

 |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** BNE **·** MusicBrainz
 |


Portal: Tegneserie